laion/Wikipedia-Exotic huggingface dataset:
באגאן

באגאן (בבורמזית: ပုဂံ, בתעתיק ישן: פאגאן) היא עיר עתיקה וחרבה במיאנמר, ששימשה בעבר כעיר הבירה הראשונה של ממלכת פאגאן, הישות המוקדמת ביותר שכללה את שטחי מיאנמר המודרנית. ב-2019 באגאן הוכרזה כאתר מורשת עולמית של אונסק"ו. באגאן נמצאת על גדות הנהר איראוואדי (אנ'), כ-500 קילומטרים צפונית מיאנגון ו-193 ק"מ דרומית למנדליי. בבאגאן נמצא אוסף של סטופות ומקדשים עתיקים - בהם למעלה מאלפיים שרידי מבנים שנותרו על תילם, הפרושים על יותר מ-40 קילומטרים רבועים. האתר הארכאולוגי של באגאן עומד בשורה אחת עם האתרים הארכאולוגיים המובילים באסיה כמו אנגקור בקמבודיה ובורובודור באינדונזיה. המונומנט הבודהיסטי המרכזי משנה ממקום למקום את צורתו האדריכלית. בבאגאן, כמו בכל העולם הבודהיסטי, יש שתי צורות בסיסיות של מונומנטים: סטופה (זאדי Zedi בשפה המקומית) ומקדש. סטופה הוא מבנה אטום, לרוב בצורה של פעמון, המכיל שרידים של בודהה או של נזירים ומורים שהגיעו לרמת הארה גבוהה, לרוב, אין בו פסלי בודהה. זהו מבנה חרוטי מסיבי, הבנוי מלבנים על מספר טרסות. הסטופות המיוחדות בבאגאן הן: Bupaya Pebinkyaung, Lawkananda, Shwesandaw Ngakywenadaung, Shwezigon and the Dhammayazika מקדש הוא מבנה תפילה. המקדש נותן תחושה של הישג במושגים מרחביים, ונותן לתחושות ולדמיון להשתחרר. המרכיבים הארכיטקטוניים במקדש מוגדרים, כל פינה מוגדרת ובאופן חזותי חזק. הכניסה העיקרית וחלונות המקדש מסמנים את מטרתן. המקדשים הם מבנים שנועדו לתפילה, מאפיינים אותם פסלי בודהה שונים, ומסדרונות ופרוזדורים בארבעת צידי המקדש. בעוד שהסטופה היא סמל לפולחן, למקדש תפקיד כפול, הן לעבודת האל והן כמקום למדיטציה. באגאן נוסדה בשנת 107 לספירה, אך הגיעה לשיא חשיבותה בימי שלטון המלך אנאוורטה (אנ') בשנת 1057 ועד לחורבן הממלכה במהלך המאות ה-12 וה-13. בשנת 1287, לאחר חורבן שושלת סונג הדרומית בסין, החלו תקיפות מונגוליות על ממלכת באגאן, ועל אף שהמונגולים לא כבשו את באגאן, הממלכה חרבה והעיר ננטשה. בניינים וסטופות, נחרבו ונשרפו. ממלכת באגאן חולקה לממלכות קטנות. העיר לא שוחזרה לאחר מכן. בשנת 1975 פגעה בעיר רעידת אדמה חזקה והרסה מקדשים קטנים נוספים. רעידת האדמה הצליחה לפגוע גם בכמה מקדשים גדולים ומאסיביים וסטופות רבות נפגעו. הממשל הצבאי שיקם חלק מהמבנים שניזוקו ברעידת האדמה - שיקום שעליו נמתחה ביקורת נוקבת בשל האגרסיביות וחוסר המקצועיות בשימור אתר מורשת כה חשוב. המשטר גם נידה את תושבי הכפר שחיו במקום אל כפר חדש שהוקם מחוץ לתחום האתר. באגאן באתר אונסק"ו (באנגלית) Virtual Tour Bagan Ruins in Bagan 1, www.ayeyarwady.com באגאן באתר אונסק"ו (באנגלית) ייסוד ממלכת באגאן מיוחסת לתחילת שלטונו של Thamudarit בשנת 107 לספירה. מקור: ספר קורות ארמון הזכוכית (The Glass Palace Chronicle) חלק שלישי עמ' 29–30 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
גאזי גאנם

גאזי גאנם (בערבית: غازي غانم; נולד ב-13 באוקטובר 1958) הוא ראש המועצה המקומית זמר. רופא במקצועו. נולד לפתחי ושפיקה וגדל בזמר. הוא הבכור ולו אחות. למד בבית ספר יסודי "ביר אל סיכה" ובבית ספר "תיכון חקלאי ימה" בזמר. במהלך נעוריו עבד בחקלאות אצל הוריו. לאחר מכן למד בהאוניברסיטה העברית בירושלים שנת מכינה. בשנים 1977–1984 למד רפואה באוניברסיטת University of Turin בטורינו, איטליה והוא בעל תואר ד"ר לרפואה (.M.D) מהאוניברסיטה. בשנת 1984 עם שובו לישראל, עשה התמחות ברפואה פנימית במרכז רפואי מאיר בכפר סבא במשך חמש שנים. לאחר מכן שימש מנהל מערך הפנימי לאשפוז יום במרכז מומחים כללית דגני חדרה. במקביל עשה התמחות במחלקה פנימית לאנדוקרינולוגיה וסוכרת במרכז רפואי הלל יפה. מאוחר יותר, החל לנהל מחלקה פנימית ואנדוקרינית במרכז מומחים כללית דגני חדרה ושימש בתפקיד עד לבחירתו כראש מועצה במרץ 2024. בשנים 2003–2008 כיהן חבר המועצה מקומית זמר ושימש יו"ר ועדת החינוך והספורט וחבר ועד ההנהלה של המועצה המקומית. בשנת 2008 נבחר בשנית למועצה עד לבחירות ב-2013. בבחירות ב-2024 התמודד לראשות המועצה מול ראש המועצה המכהן תמים יאסין חרזאללה וניצח עם 52.81% מהקולות לעומת 47.19% לחרזאללה. באפריל 2024 מונה לנציג הרשויות המקומיות במשרד הבריאות. הוא נשוי לחניפה מזכירה רפואית במקצועה, ואב לחמישה. מתגורר בזמר. גאזי גאנם, ברשת החברתית פייסבוק גאזי גאנם, ברשת החברתית פייסבוק גאזי גאנם, ברשת החברתית אינסטגרם הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12172, התשפ"ד, 10 במרץ 2024, עמ' 4656
ביבימבאפ

ביבימבאפ (בהנגול: 비빔밥, באנגלית: Bibimbap) הוא מאכל קוריאני פופולרי המורכב לרוב מאורז חם בשילוב עם ירקות מתובלים מוקפצים (נאמול(אנ')), בשר בקר, ביצה מטוגנת, וגוצ'וג'אנג (ממרח פלפל צ'ילי). המרכיבים מעורבבים היטב לפני האכילה. בקוריאנית משמעות המונח "ביבים" הוא "ערבוב" ומשמעות המילה "באפ" הוא "אורז מבושל". בשנת 2011 המאכל דורג במקום ה-40 בסקר של קוראי CNN Travel אודות המאכלים הטובים ביותר בעולם. מדיה וקבצים בנושא ביבימבאפ בוויקישיתוף bibimbap - definition of bibimbap in English | Oxford Dictionaries, web.archive.org, ‏2016-09-25 Dining > Traditional Korean Food > Recipes - i Tour Seoul, web.archive.org, ‏2011-10-01 לינדר, דיאנה (2011-03-02). "קוריאני מעורבב: ביבימבאפ". Ynet. נבדק ב-2024-08-02. Tim Cheung, Your pick: World’s 50 best foods, CNN, ‏2017-07-12 (באנגלית)
אלפרד סוואן

אלפרד סוואן (בשוודית: Alfred (Alf) Gomer Swahn;‏ 20 באוגוסט 1879 – 16 במרץ 1931) היה מתחרה בירי ספורטיבי שוודי שהתחרה באולימפיאדת הקיץ 1908, 1912, 1920 ו-1924. הוא זכה בתשע מדליות: שלוש זהב, שלוש כסף ושלוש ארד. הוא בנו של אוסקר גומר סוואן, יורה אולימפי שהתחרה לצד בנו באולימפיאדות 1908, 1912 ו-1920 וזכה בשש מדליות. 1908 לונדון באולימפיאדת לונדון (1908) היה סוואן חבר בנבחרת השוודית שזכתה במדליית הזהב בתחרות "running deer", ביריה בודדת. הוא השתתף גם באירוע "individual trap" וסיים במקום ה-25. 1912 סטוקהולם באולימפיאדת סטוקהולם (1912) הוא זכה בשתי מדליות זהב ב"running deer", אירוע ירייה בודדת. אחת באישי ואחת בתחרות קבוצתית. 1920 אנטוורפן באולימפיאדת אנטוורפן (1920) זכה בשתי מדליות כסף ובמדליות ארד אחת. 1924 פריז באולימפיאדת פריז (1924) זכה במדליית כסף אחת ובשתי מדליות ארד. רשימת זוכי מספר מדליות אולימפיות מדיה וקבצים בנושא אלפרד סוואן בוויקישיתוף אלפרד סוואן, באתר הוועד האולימפי הבין-לאומי אלפרד סוואן, באתר olympedia.org אלפרד סוואן, באתר התאחדות הקליעה הבין-לאומית אלפרד סוואן ב-databaseOlympics.com "Sports Reference: Alfred Swahn". Sports Reference. אורכב מ-המקור ב-2020-04-17. נבדק ב-2014-02-22. "Alfred Swahn". Olympedia. נבדק ב-10 באפריל 2021. {{cite web}}: (עזרה)
מיני (מכונית)

מיני (באנגלית: Mini) היא מכונית קטנה וחסכונית עם שתי דלתות וארבעה מושבים אשר יוצרה במקור על ידי יצרנית הרכב הבריטית British Motor Corporation, ובהמשך על ידי חברות נוספות, משנת 1959 ועד שנת 2000. למכונית המיני היה עיצוב מהפכני, אשר נודע בזכות המנוע הרוחבי שלו שחסך מקום וההנעה הקדמית שלו, והיא השפיעה באופן מהותי על ההתפתחות של המכוניות הקומפקטיות המודרניות. בשנת 1999 זכתה מכונית המיני במקום השני, אחרי פורד מודל T, בתחרות הבינלאומית היוקרתית "מכונית המאה" אשר ביקשה לזהות את המכונית המשפיעה ביותר במאה ה-20. המכונית תוכננה על ידי סר אלק איסיגוניס(אנ') בתגובה למחסור בדלק שנגרם כתוצאה ממשבר סואץ ב-1956. יו"ר חברת British Motor Corporation, לאונרד לורד, הטיל על איסיגוניס את המשימה ליצור מכונית קטנה במחיר סביר שתוכל להכיל ארבעה נוסעים. העיצוב של איסיגוניס מיקם את המרחב הפנימי על ידי הצבת המנוע הצידה ושימוש בהנעה קדמית, מה שאפשר לנצל 80% משטח הרצפה של המכונית לנוסעים ולכבודה. תצורה זו אפשרה גם ממדים קטנים יותר מבלי להקריב מקום לנוסעים. מכוניות המיני הושקו באופן רשמי ב-26 באוגוסט 1959 תחת השמות "אוסטין סבן" ו"מוריס מיני-מינור". שני הדגמים הללו היו כמעט זהים, עם הבדלים קלים בלבד. המכוניות יוצרו באותה העת באנגליה בלבד. לאורך השנים מכוניות המיני יצאו לשווקים במספר רב של גרסאות. גרסת המיני קופר וקופר S התפרסמו במיוחד, וזכה להצלחה בתחרויות מירצוים שונות, כולל זכיות במקום הראשון במרוץ ראלי מונטה קרלו בשנים 1964, 1965, ו-1967. בשנת 1994 BMW רכשה את קבוצת רובר (היורשת של חברת British Motor Corporation), ומכרה את רובה בשנת 2000, אך שמרה על הזכויות ליצור מכוניות עם שם המותג מיני. לאורך 41 שנות הייצור של מכונית המיני נמכרו מעל ל-5.3 מיליון מכוניות מיני ברחבי העולם. העיצוב הייחודי של המכונית הפכו אותה לאחת המכוניות הנמכרות ביותר בתקופתה. מכוניות המיני הופיעו לאורך השנים במספר רב של סרטים ותוכניות טלוויזיה, בהם הסרט "הג'וב האיטלקי" משנת 1969 והסדרה מיסטר בין בה הדמות הראשית נוהגת במכונית מיני משנת 1977, וכמו גם בסרט "זהות כפולה", ובסדרת סרטי "אוסטין פאוורס". פנים של מכונית "מוריס מיני מינור" משנת 1959 חתך המראה כיצד מכוניות מיני ממקסמות את החלל בו נמצאים הנוסעים. מכוניות מיני מיסטר בין נוהג במכונית המיני שלו בעודו יושב על כורסה המונחת על הגג מיני (מותג מכוניות) מדיה וקבצים בנושא מיני בוויקישיתוף End of an era as Mini production is halted, The Independent, ‏2000-10-03 (באנגלית) Mini, web.archive.org, ‏2015-08-01
מואנג'ודארו

מואנג'ודארו (באורדו: موہن جوڈڑو; בהינדי: मोएन-जोदड़ो) הייתה אחת מערי תרבות עמק האינדוס. חורבותיה נמצאות כ-80 ק"מ מדרום-מערב לעיר סוקור שבפקיסטן והיא מוכרת על ידי אונסק"ו כאתר מורשת עולמית. העיר נשמרה במצב טוב יותר מאשר העיר האראפה (שנמצאת במרחק של כ-600 ק"מ ממנה), ומהווה מקור מוצלח יותר למידע על התרבות ששכנה באזור. היא נבנתה במאה ה-26 לפנה"ס וננטשה במאה ה-17 לפנה"ס, ככל הנראה בשל שינוי במסלול הנהר אשר סיפק את צורכי התושבים. ארכאולוגים גילו את חורבות העיר בשנות העשרים של המאה ה-20, ואתר החפירות נמצא בסכנה עקב עליית מפלס מי התהום בעמק נהר האינדוס. שפת תושבי עמק האינדוס טרם פוענחה, ושמה האמיתי של העיר, כמו גם של ערים נוספות שנתגלו באזור, ובאזור פונג'ב וגוג'ראט אינו ידוע. "מואנג'ודארו" בשפה הסינדית פירושו "תל המתים". מואנג'ודארו היא עיר מרשימה בהתחשב בעתיקותה. הייתה זו עיר מתוכננת, אשר התבססה על רשת של רחובות ומבנים שנבנו מלבנים עשויות בוץ אפוי, לבנים שיובשו בשמש, ועץ חרוך. בשיאה התגוררו בה כ-35,000 נפש. הייתה לה מערכת ביוב מתקדמת, מבנים חד-קומתיים ודו-קומתיים, ובית מרחץ ציבורי גדול. בית המרחץ נבנה מעל שכבה של זפת טבעית, אשר מנעה את דליפת המים. בעיר גם הייתה באר גדולה, אסם ושוק מרכזי. היה בה גם בניין ובו כבשן תת-קרקעי, ככל הנראה לחימום מי רחצה. העיר מחולקת לשני חלקים: המצודה והעיר התחתונה. רוב שטחה של העיר התחתונה טרם נחשף, אך במצודה נחשף בית המרחץ, אזור מגורים שבו התגוררו כ-5,000 בני-אדם, ושני אולמות גדולים. העיר נהרסה ונבנתה מחדש לפחות שבע פעמים, ככל הנראה בשל הצפת נהר האינדוס. הערים נבנו אחת על חורבות השנייה. מדיה וקבצים בנושא מואנג'ודארו בוויקישיתוף Pakistan's lost city of 40,000 people - מאתר ה-BBC מואנג'ודארו, באתר אנציקלופדיה בריטניקה (באנגלית)
Lose My Breath

"Lose My Breath" הוא סינגל של להקת הבנות האמריקאית דסטיניז צ'יילד שיצא ב-5 באוקטובר 2004 על ידי חברת התקליטים קולומביה רקורדס. השיר הוא הסינגל המוביל של אלבום האולפן החמישי והאחרון של הלהקה, Destiny Fulfilled. השיר נכתב על ידי ביונסה, קלי רולנד, מישל וויליאמס, דארקצ'יילד, לאשון דניאלס, פרד ג'רקינס השלישי, שון גארט וג'יי-זי, הופק על ידי דארקצ'יילד, ביונסה, קלי רולנד ושון גראט. השיר היה מועמד לפרס גראמי בקטגוריית הופעת ה-R&B הטובה ביותר של צמד או קבוצה. נכון לאוגוסט 2024, השיר הושמע למעלה מ-144 מיליון פעמים ביוטיוב, ולמעלה מ-150 מיליון פעמים בספוטיפיי. גרסת הרמיקסים של P. Rauhofer/P. Johnson/M. Joshua יחד עם "Solider" עבור גרסת Homecoming Live עבור רינגטון עבור רינגטון באורך מלא עבור מאסטרטון מידע על היצירה "Lose My Breath" באתר מיוזיק בריינז מידע על הסינגל "Lose My Breath" באתר מיוזיק בריינז מידע על היצירה "Lose My Breath" באתר Discogs סרטון השיר "Lose My Breath" באתר יוטיוב DestinysChildVEVO (2009-10-25), Destiny's Child - Lose My Breath (Video), ארכיון מ-2024-07-26, נבדק ב-2024-08-02 Lose My Breath, 2004-01-01, ארכיון מ-2024-07-30, נבדק ב-2024-08-02 "'Breath' Of Fresh Air: Destiny's Child Returns". Billboard. Nielsen Business Media. 9 בספטמבר 2004. ארכיון מ-23 בספטמבר 2014. נבדק ב-2 ביולי 2014. {{cite journal}}: (עזרה) Mitchell, Gail (2 באוקטובר 2004). "Essential Reviews". Billboard. 116 (40): 32. ISSN 0006-2510. ארכיון מ-2024-07-29. נבדק ב-2024-08-02. {{cite journal}}: (עזרה) "Lose My Breath – Single by Destiny's Child". iTunes Store (US). Apple Inc. 21 בספטמבר 2004. ארכיון מ-15 בדצמבר 2014. נבדק ב-7 ביולי 2014. {{cite web}}: (עזרה) "The ARIA Report: New Releases Singles – Week Commencing 1st November 2004" (PDF). Australian Recording Industry Association. 1 בנובמבר 2004. p. 29. אורכב מ-המקור (PDF) ב-22 בפברואר 2008. נבדק ב-1 באפריל 2022 – via Pandora archive. {{cite web}}: (עזרה) Destiny's Child – Lose My Breath, GfK Entertainment charts (ארכיון) "New Releases: Singles". Music Week: 23. 30 באוקטובר 2004. {{cite journal}}: (עזרה) "Lose my breath - Destiny's Child - CD maxi single" (בצרפתית). France: Fnac. 2 בנובמבר 2004. נבדק ב-1 באפריל 2022. {{cite web}}: (עזרה) "Lose my breath - Destiny's Child - CD single" (בצרפתית). France: Fnac. 2 בנובמבר 2004. נבדק ב-1 באפריל 2022. {{cite web}}: (עזרה) "Lose My Breath". United States: Amazon Music. ארכיון מ-1 באפריל 2022. נבדק ב-1 באפריל 2022. {{cite web}}: (עזרה) "Lose My Breath". United States: Amazon Music. ארכיון מ-2024-08-03. נבדק ב-1 באפריל 2022. {{cite web}}: (עזרה) "Lose My Breath / Soldier – EP by Destiny's Child". iTunes Store (US). Apple Inc. 7 בדצמבר 2004. ארכיון מ-8 בפברואר 2015. נבדק ב-7 ביולי 2014. {{cite web}}: (עזרה) "Lose My Breath (Dance Mixes) – EP by Destiny's Child". iTunes Store (US). Apple Inc. 7 בדצמבר 2004. ארכיון מ-5 במרץ 2016. נבדק ב-7 ביולי 2014. {{cite web}}: (עזרה) "Lose My Breath (Remix 2 Pack) – Single by Destiny's Child". iTunes Store (US). Apple Inc. 16 באוגוסט 2005. ארכיון מ-13 ביולי 2015. נבדק ב-7 ביולי 2014. {{cite web}}: (עזרה)
מזכירות המודיעין הממלכתית

מזכירות המודיעין הממלכתית (בספרדית: Secretaría de Inteligencia de Estado, מילולית: "מזכירות המודיעין של המדינה", בראשי תיבות: SIDE), היא סוכנות הביון הפדרלית העיקרית בארגנטינה, כשראש הארגון עומד בראש קהילת המודיעין הארגנטינאית הלאומית (SIN) ומהווה את יועץ הנשיא לענייני מודיעין. הגוף אחראי להפקת מודיעין בעל ערך ואמין לקבלת החלטות אסטרטגיות בנושאי ביטחון. מזכירות המודיעין הממלכתית הוקמה ביולי 2024 במסגרת רפורמה שקידם הנשיא חאבייר מיליי בשל אי שביעות רצון מתפקודה של סוכנות הביון הפדרלית של ארגנטינה, שלא הצליחה למנוע את ההתנקשות בסגנית הנשיא כריסטינה פרננדס דה קירשנר, שהייתה נתונה בסכנת חיים. בנוסף, ביקשו הרשויות להגדיל את תפקידי המודיעין ואת שקיפות המידע אודותיו לציבור. הסוכנות משתפת פעולה עם שאר גופי הביון הארגנטינאיים כמו: הסוכנות לביטחון לאומי (Agencia de Seguridad Nacional ,ASN), שהיא סוכנות ביון הפועלת בכפיפות למזכירות המודיעין כדי לייעל את הפעולה והתגובה המוקדמת של כוחות הביטחון בעת חקירת פשעים פדרליים מורכבים. כחלק מרפורמה מבנית במערכת הביון הלאומית, הסוכנות לביטחון לאומי נועדה לחזק את יעילות גופים כמו הז'נדרמריה הלאומית, המחוז הימי, המשטרה הפדרלית ומשטרת הביטחון של שדות התעופה. שירות הביון הארגנטינאי (Servicio de Inteligencia Argentino ,SIA), שמופקד על איסוף מודיעין אסטרטגי ברחבי העולם, וכן שיתוף פעולה עם סוכנויות ביון זרות למניעה והרתעת איומים על המדינה. הסוכנות הפדרלית לאבטחת סייבר (Agencia Federal de Ciberseguridad ,AFC), המהווה את הזרוע הממשלתית העוסקת בהגנה על אירועי סייבר ובמניעתם, בשמירה על אישים ועל מתקנים ובאבטחתם, באבטחת רשומות ובאבטחת מידע. אגף חקירות פנים (División de Asuntos Internos ,DAI), הסוכנות המופקדת על קידום חקירות, בדיקות וסקירות שמטרתן להעריך ביצועים, חסכון המשאבים, האפקטיביות והשילוב הפונקציונלי של שאר הסוכנויות המרכיבות את מערכת המודיעין הלאומית וכן פיקוח על יושרתם של עובדי המודיעין. בנוסף, הגוף מתאם ומבקר באופן מבצעי את תקציב המנהלת הלאומית למודיעין פלילי (DNIC) והמנהלת הלאומית לאסטרטגיה צבאית (DNEI), התלויים במשרד ביטחון הפנים ובמשרד ההגנה, בהתאמה. המזכירות מהווה את ארגון הגג של קהילת הביון הארגנטינאית מתוך מטרה להרכיב את המודיעין שגופי הביון השונים אוספים ולהציגו בפני הנשיא. סוכנות הביון הפדרלית של ארגנטינה אתר האינטרנט הרשמי של מזכירות המודיעין הממלכתית (בספרדית) Government increases budget, allocating 100 billion pesos to spy agency El Gobierno disolvió la AFI y anunció cambios en el Sistema de Inteligencia Nacional
המזכירות הממלכתית למודיעין אסטרטגי

המזכירות הממלכתית למודיעין אסטרטגי (בספרדית: Secretaría de Inteligencia Estratégica del Estado, מילולית: "מזכירות המודיעין האסטרטגי של המדינה", בראשי תיבות: SIE), היא סוכנות הביון העיקרית בגואטמלה, כשראש הארגון עומד בראש קהילת המודיעין ומהווה את יועץ הנשיא לענייני מודיעין. הגוף אחראי להפקת מודיעין אסטרטגי לתועלת הנשיא. מזכירות המודיעין האסטרטגי אחראית על הפקת מודיעין בתחומים אסטרטגיים תוך כיבוד היקף הכשירות של שאר מוסדות הביטחון במדינה. היא נחשבת לסוכנות אזרחית במהותה ופועלת באחריות ישירה של נשיא הרפובליקה. מבין תפקידיה: לתאם את מערכת המודיעין הממלכתית; לייעץ ולספק לנשיא ולמועצה לביטחון לאומי מודיעין ממלכתי משולב באמצעות תיאום מערכת המודיעין הלאומית; לספק מידע אסטרטגי לאומי ובינלאומי, בתחום פעולתו, למוסדות המרכיבים את מבנה מערכת הביטחון הלאומי, כדי לאפשר פיתוח משימות ותכנון מדיניות הביטחון הלאומי וסדר היום הביטחוני האסטרטגי; מעקב אחר סיכונים ואיומים על ביטחון המדינה; לשמור על מידע אסטרטגי לאומי ובינלאומי מעודכן באופן קבוע בתחום פעולתו; ביצוע ניתוחים אסטרטגיים וגיבוש תרחישים המאפשרים זיהוי איומים וסיכונים למדינה, למוסדותיה ולתושביה; פעילות סיכול ריגול וחתרנות; לקדם שיתוף פעולה עם שירותי מודיעין לאומיים ובינלאומיים אחרים בתפקידו כגורם מתאם של מערכת המודיעין הממלכתית; לפתח וליישם נהלים מתאימים לגיוס, מיון, הערכה וקידום אנשי מודיעין; לבסס את הקריירה המקצועית והאדמיניסטרטיבית ולקדם את ההכשרה השוטפת של עובדיה וכן את הסיבות לשחרור משירות;
רדיו & רקורדס

רדיו & רקורדס (באנגלית: Radio & Records; בראשי תיבות: R&R) היה מגזין מוזיקה שבועי אמריקאי שהוקם על ידי בוב ווילסון ורוברט קרדשיאן ב-5 באוקטובר 1973. מגזין המוזיקה פרסם מצעדי מוזיקה שבועיים על בסיס נתונים מ-Mediabase‏, WWOne ונילסן מיוזיק קונטרול. ב-6 ביולי 2006, VNU, חברת האם של מגזיני המוזיקה בילבורד ובילבורד רדיו מוניטור, הודיעה על רכישת המגזין, וחודש לאחר מכן, ב-1 באוגוסט, קיבלה את הבעלות באופן רשמי. הגיליון האחרון של המגזין פורסם ב-4 באוגוסט 2006. המגזין מוזג עם בילבורד רדיו מוניטור ויצא תחת מגזין המוזיקה R&R.‏ כל הגליונות של המגזין, באתר World Radio History מצעדי המוזיקה היו: מצעד CHR/Top 40, מצעד השירים הקצביים, מצעד שירי הנשמה, מצעד השירים האורבניים, מצעד שירי הקאנטרי, מצעד השירים העכשוויים למבוגרים, מצעד שירי הרוק, מצעד השירים הנוצריים, מצעד השירים הלטינים ומצעד שירי הסמות' ג'אז. Sweetland, Phil (26 בדצמבר 2005). "Arts, Briefly; Brooks Back on Top". The New York Times. ארכיון מ-2016-06-04. נבדק ב-20 בדצמבר 2012. {{cite news}}: (עזרה) "Kardashian-Simpson Bond Stands Test of Time, Trouble". Los Angeles Times. 6 ביולי 1994. ארכיון מ-2013-10-13. נבדק ב-2024-08-02. {{cite web}}: (עזרה) Kening, Dan (13 ביולי 1993). "Radio & Records Isn't Just Statistics; It's an Industry Bible". Chicago Tribune. נבדק ב-20 בדצמבר 2012. {{cite news}}: (עזרה)(הקישור אינו פעיל, July 2024) Leeds, Jeff (2 באוקטובר 2006). "Song Tracker Finds a New Way to 'Publish' Its Charts". The New York Times. ארכיון מ-2022-03-10. נבדק ב-20 בדצמבר 2012. {{cite news}}: (עזרה)
Shadows in Silence

"Shadows in Silence" (בעברית: "צְלָלִים בִּדְמָמָה") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השישי שלו, Le Roi Est Mort, Vive Le Roi! (1996). את השיר הלחין והפיק המפיק המוזיקלי הגרמני-רומני מיכאל קרצו, שייסד את הפרויקט המוזיקלי. קטע כלי זה מחבר בין "Why! ..." ו-"The Child in Us" וממשיך את המהלך ההרמוני של האלבום. את "Shadows in Silence" הלחין והפיק מיכאל קרצו במטרה לחבר בין רצועות האלבום. קטע כלי זה דוגם חלק מהמלודיה של "Distant Shores" מאת אקו וירטואל. פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.4 מיליון השמעות. ב-10 במאי 2017, עשרים-ואחת שנים מיציאתו המקורית של השיר הוחלט להעלות את האודיו הרשמי שלו לערוץ היוטיוב של אניגמה. סרטון השיר "Shadows in Silence" באתר יוטיוב Release group “Le Roi est mort, vive le Roi!” by Enigma - MusicBrainz, musicbrainz.org Le Roi Est Mort, Vive le Roi! - Enigma | Album | AllMusic (באנגלית), נבדק ב-2024-08-02 Shadows In Silence, 2001-01-01, נבדק ב-2024-08-02 Enigma – Shadows in Silence, נבדק ב-2024-08-02 Enigma - Topic (2017-05-10), Shadows In Silence, נבדק ב-2024-08-02
קבוצת ה-WNBA של טורונטו

קבוצת ה-WNBA של טורונטו היא קבוצת כדורסל נשים קנדית עתידית מטורונטו, אונטריו, הצפויה לשחק החל מ-2026 בליגת ה-WNBA. ב-13 מאי 2023 נערך משחק קדם עונה בין קבוצות ה-WNBA מינסוטה לינקס לשיקגו סקיי בסקושה-בנק ארנה שבטורונטו, והקהל הרב שהגיע וההתלהבות מהמשחק הוביל לספקולציות לפיהן העיר תכלול קבוצת נשים לצד טורונטו ראפטורס מה-NBA. ה-WNBA הכריזה רשמית על יצירת המועדון ב-23 במאי, הקבוצה ה-14 בליגה והראשונה מחוץ לארצות הברית. הקבוצה תהיה בבעלותה של חברת Kilmer Sports בראשות איש העסקים לארי טננבאום, יושב ראש Maple Leaf Sports & Entertainment (MLSE), שבבעלותה קבוצות ספורט מקצועיות אחרות בעיר, טורונטו ראפטורס וטורונטו מייפל ליפס. כל חברי מועצת הנגידים של ה-WNBA ושל ה-NBA הצביעו בעד ההחלטה למעט הניו יורק ניקס, שהיו בתהליך של תביעה נגד הראפטורס בשל גניבה לכאורה של מידע קנייני. אתר האינטרנט הרשמי של קבוצת ה-WNBA של טורונטו (באנגלית) קבוצת ה-WNBA של טורונטו, ברשת החברתית אקס (טוויטר) קבוצת ה-WNBA של טורונטו, ברשת החברתית טיקטוק 'Toronto wants WNBA': First-ever game in Canada shows viability of expansion to Toronto, CBC Sports, ‏13 במאי 2024 WNBA Expands to Canada with Toronto Selected as the League's 14th Team, ליגת ה-WNBA, ‏23 במאי 2024 Toronto expansion team to join WNBA in 2026, per reports, ESPN, ‏10 במאי 2024 Toronto awarded WNBA's 1st team outside U.S., to play in '26, ESPN, ‏23 במאי 2024
בייבל ג'ון

בייבל ג'ון הוא רוצח סדרתי שזהותו אינה ידועה. לפי ההערכות הוא רצח שלוש נשים צעירות בין השנים 1968 ל-1969 בגלאזגו, סקוטלנד. הרציחות האלה הן בין המפורסמות והמדוברות ביותר בהיסטוריה הפלילית של סקוטלנד, וזיכו את הרוצח בכינוי "בייבל ג'ון" בשל הציטוטים התנ"כיים הרבים שהשמיע בעת זמן הרצח. כל הקורבנות של בייבל ג'ון היו נשים צעירות בעלות שיער כהה, בגילאים 25 עד 32, שנפגשו עם הרוצח באולם הריקודים והמוזיקה "ברוולנד" בעיר. זהותו של הרוצח מעולם לא נחשפה, והתיק נותר בלתי פתור, והמרדף אחר זהותו היה אחד מהחקירות הפליליות הנרחבות ביותר בסקוטלנד שלראשונה אישר פרסום קלסתרון של אדם החשוד ברצח. פטרישיה דוקר: ב-23 בפברואר 1968, גופתה של פטרישיה דוקר, אחות בת 25, נמצאה בעירום חלקי במוסך סגור בגלאזגו. היא נחנקה למוות ונפצעה קשה בראש ובפנים. תיקה, שעונה ובגדיה היו חסרים מהזירה, כאשר התיק נמצא מאוחר יותר בנהר קארט והשעון בבריכה ליד זירת הרצח. חקירת הרצח העלתה כי דוקר ביקרה באולם ברוולנד בליל הרצח, אך החקירה לא הניבה תוצאות משמעותיות. ג'מימה מקדונלד: ב-16 באוגוסט 1969, ג'מימה מקדונלד, אם לשלושה בת 32, נעלמה לאחר בילוי בברוולנד. גופתה נמצאה בבניין נטוש שלושה ימים לאחר מכן. היא נאנסה ונחנקה למוות, כשהיא הייתה לבושה לחלוטין, אך בגדיה הפנימיים היו קרועים. חקירה מדלת לדלת העלתה עדות ששמעה צעקות מאותו בניין בליל הרצח, אך העדות לא הצליחה לסייע בהתקדמות החקירה. הלן פאטוק: ב-31 באוקטובר 1969, הלן פאטוק בת 29 נמצאה מתה מאחורי דירה בשכונת סקוטסטון בגלאזגו. היא נאנסה, הוכתה ונחנקה למוות עם גרביה שלה. בערב הקודם, פאטוק ואחותה פגשו שני גברים באולם ברוולנד, כאשר אחד מהם היה גבר אדום שיער שהצטייר כבייבל ג'ון. האחות, ג'ין לנגפורד, זיהתה אותו כאדם שמצטט לעיתים קרובות פסוקים מהתנ"ך. חקירת המשטרה כללה הפצת שרטוט מורכב של החשוד, שהפך לאחת החקירות הנרחבות ביותר בהיסטוריה הפלילית של סקוטלנד. עם הזמן, הועלו מספר חשודים אפשריים. אחד מהם הוא פיטר טובין, רוצח ואנס מורשע, אך המשטרה שללה את האפשרות שהוא בייבל ג'ון. נוסף לכך, ישנן טענות כי החשוד היה קצין משטרה שפעל בסתר. חקירות מדלת לדלת, עדויות עדים ומעקב משטרתי לא הניבו פריצת דרך משמעותית, והרציחות נותרו בלתי פתורות עד היום. רוצח סדרתי ג'ק המרטש Brown, David; O'Neill, Sean; Lister, David (14 בנובמבר 2007). "'Bible John': The Sanctimonious Dancehall Killer who Vanished". The Times (באנגלית). נבדק ב-7 במרץ 2020. {{cite news}}: (עזרה) Whittington-Egan & Whittington-Egan 1992, p. 18. Day 1995, p. 34. Les Hewitt, Bible John: Scotland's Unsolved Serial Killer, Historic Mysteries, ‏2016-01-14 (באנגלית אמריקאית)
זאין איקבל

זאין איקבל (באנגלית: Zain Iqbal, נולד ב-1998) הוא שחקן בריטי ממוצא הודי. איקבל נולד במנצ'סטר, אנגליה להורים ממוצא הודי. הוא למד משחק בתיאטרון המלכותי במנצ'סטר (אנ') איקבל נמשך למשחק כבר מגיל צעיר. הוא החל להופיע בסרטי סטודנטים ובהמשך בסרטים קצרים נוספים. איקבל שיחק בפרסומות ובסרטים קצרים במשך כארבע שנים לפני שקיבל את התפקיד הראשי בסדרה "המדריך לרצח לילדות טובות". ב-2019 הופיע בסרט הקצר Why ME?” בתור קייל וב-2022 הופיע בסרט "All Crazy Random" בתור בוריס. במדריך לרצח לילדות טובות הוא משחק, לראשונה בתפקיד הראשי את ראווי סינג, אחיו של סאל שהתאבד והואשם ברצח. הוא חובר לדמות הראשי פיפה פיץ אמובי (אמה מאיירס) על מנת לפתור את התעלומה ולזכות את שמו של אחיו. איקבל מעריץ של מנצ'סטר יונייטד. זאין איקבל, ברשת החברתית אינסטגרם "זאין איקבל", במסד הנתונים הקולנועיים IMDb (באנגלית) Zain Iqbal's movies and TV shows: Where to watch the 'A Good Girl's Guide to Murder' star, Spoiler US, ‏2024-08-01 (באנגלית) Jesslyn Lye, Meet Zain Iqbal—the rising actor playing Ravi Singh in ‘A Good Girl’s Guide to Murder’, Vogue Singapore, ‏2024-07-30 (באנגלית) ELLE Exclusive: Meet Zain Iqbal, The Breakout Star From Netflix’s ‘A Good Girl's Guide To Murder’ - Elle India, ‏2024-07-30 (באנגלית)